(দিনাজপুর২৪.কম) মেরিল্যান্ডে ব্যর্থ হয়ে এবার নিউ ইয়র্কে লন্ডনের প্রকাশনা সংস্থা দ্য ডেইলি মেইলের বিরুদ্ধে মানহানী মামলা করেছেন যুক্তরাষ্ট্রের ফার্স্টলেডি মেলানিয়া ট্রাম্প। এর আগে তিনি মেরিল্যান্ডে মেইল মিডিয়া ইনকরপোরেশনের বিরুদ্ধে মানহানী মামলা করেন। কিন্তু এ মাসের শুরুর দিকে মেরিল্যান্ডের একজন বিচারক সেই মামলা খারিজ করে দেন। এরপর মেলানিয়া নিউ ইয়র্কে দ্য ডেইলি মেইলের বিরুদ্ধে মানহানী ও ক্ষতিপূরণের মামলা করেছেন। এতে কমপক্ষে ১৫ কোটি ডলার ক্ষতিপূরণ দাবি করা হয়েছে। উল্লেখ্য, মেলানিয়া এক সময় উচ্চ পর্যায়ের এসকর্ট সার্ভিসের সঙ্গে যুক্ত থেকে কাজ করেছেন বলে খবর প্রকাশ করে। এতে মেলানিয়ার ওই পরিমাণ অর্থের ক্ষতি হয়েছে। তাই তিনি মেইল মিডিয়া ইনকরপোরেশন ও ব্লগার ওয়েবস্টার তারপ্লে’র বিরুদ্ধে মামলা করেছেন। তারপ্লে ও দ্য ডেইলি মেইল মেলানিয়াকে নিয়ে ওই রিপোর্ট তাদের ওয়েবসাইট থেকে প্রত্যাহারের পর মেরিল্যান্ডে মামলা করেন মেলানিয়া। তবে সেখানে ডেইলি মেইলকে মামলা থেকে খালাস দেয়া হলেও তারপ্লের বিরুদ্ধে মামলা সচল আছে। এ খবর দিয়েছে বার্তা সংস্থা এপি। -ডেস্ক